Dynastia Gutia
Dynastia Gutia fuit dynastia regum ex natione Gutia natorum, qui superaverunt Imperium Accadium et in Sumeria regnaverunt inter annos 2150-2116 a.C.n. (chronologia media), etiamsi primo victi sunt a Naram-Sin. A Sumeriis et Accadiis, Gutii visi erant ut barbari et praedatores, qui tandem ab montibus in planitiem Mesopotamicam irrumperunt. Primo urbem Accad ceperunt atque deleverunt, et exercitum Accadium superaverunt. In ruinis Accad ipsis habuerunt sedem regiam, et permultae urbes Sumeriae Gutiis tributa dederunt. Nihilominus, post regnum breve, Gutii superati sunt a Sumeriis qui contra eos sese rebellaverunt, Utu-hengal duce.